বাবার কারণে স্বাধীনতার পর সালাহউদ্দিন কাদের চৌধুরী রাজাকার হয়ে গেলেন। তাহলে ইঞ্জিনিয়ার মোশাররফ হোসেন রাজাকার না হয়ে মন্ত্রী হলেন কিভাবে? তার বাবাও তো শান্তি কমিটির ফরিদপুরের চেয়ারম্যান ছিলেন।  গণতান্ত্রিক পিপলস পার্টির চেয়ারম্যান শওকত হোসেন নিলু আজ বুধবার বিকেলে জাতীয় প্রেসক্লাবে জাতীয় সীরাত কমিটি আয়োজিত সীরাতুন্নবী (সা.) সম্মেলনে এ কথা বলেন। তিনি বলেন, যুদ্ধাপরাধী হিসেবে বিচার করলে আগে ইয়াহিয়া, টিক্কা খানের করতে হবে।  শওকত হোসেন নিলু বলেন, ১৯৭১ সালে সাকা চৌধুরীর বয়স ছিল বিশ বাইশ। তখন শেখ হাসিনাও ছিল তার বয়সী। তাদের দুজনের বাবার বাসস্থান হিসেবে তারা উভয়ই ধানমণ্ডি এলাকায় থাকতেন। তখন দুজন দুজনার সাথে মিলও ছিল বেশ।  সম্মেলনে জামায়াতের মহানগর আমীর রফিকুল ইসলাম খান বলেন, ইসলাম ও রাসুল  (সা.) এর বিরোধিতা করে এত বছরেও দাউদ হায়দার দেশে ফিরে আসতে পারেনি। এখনো কেউ পার পাবে না। তিনি দলমত নির্বিশেষে সরকারের বিরুদ্ধে গণআন্দোলন গড়ে তোলার আহ্বান জানান।